NABAVA PRAVNIH USLUGA
POZIV

ZA DOSTAVU PONUDA ZA NABAVU ODVJETNIČKIH USLUGA

(USLUGE IZ ANEKSA II DIO B ZAKONA O JAVNIM NABAVAMA)

Broj: 05-1-16-7-32-52/3-19

Datum: 21.05.2019.

Pozivamo vas da dostavite ponudu za javne nabave odvjetničkih usluga za potrebe Službe za zapošljavanje HNŽ-HNK.
Procedura javne nabave će se obaviti sukladno  Zakonu o javnim nabavama Bosne i Hercegovine („Službeni glasnik BiH“,br.39/14), podzakonskim aktima koji su doneseni sukladno Zakonu i ovom tenderskom dokumentacijom. 
Podaci o Ugovornom tijelu:

Ugovorno tijelo: Služba za zapošljavanje HNŽ-HNK 
Adresa: Kralja Tvrtka 19, 88000 Mostar
IDB/JIB: 4227350800009

Kontakt osoba: Anita Roso, dipl.iur.
Telefon: 036/334-807
Faks: 036/334-810

e-mail: anita.roso@szzhnz-k.ba
1.Vrsta postupka

Postupak nabave će se obaviti sukladno članku 8. Zakona o javnim nabavama („Službeni glasnik BiH“, br.39/14) i Pravilnika o postupku dodjele ugovora o uslugama iz Aneksa II. Dio B Zakona o javnim nabavama (Službeni glasnik BiH 66/16).
2. Predmet nabave

Predmet nabave: Pravne usluge

Jedinstveni rječnik javne nabave (CPV kod: 79100000-5)
2.1. Opis predmeta nabave (tehnička specifikacija)

Predmet nabave su odvjetničke usluge zastupanja i poduzimanje svih potrebnih pravnih radnji pred nadležnim sudovima i upravnim tijelima  u Bosni Hercegovini ,  radi utvrđivanja prava vlasništva i drugih stvarnih prava na nekretninama nad kojima ugovorno tijelo polaže pravo (8 predmeta/objekata na lokacijama hercegovačko-neretvanske županije-kantona i 1 objekat Kantona Sarajevo, vrijednost spora jednog predmeta  minimalno  iznosi oko 50.000,00 KM) kao i naplata potraživanja od dužnika (oko 60 predmeta, vrijednost spora iznosi preko 3.000,00 KM po predmetu).

Broj pravnih radnji po jednom  predmetu  okvirno se kreće od 3 do 7 pravnih radnji.

Ugovor se zaključuje na period od jedne godine.

3. Uvjeti/ dokazi za sudjelovanje
3.1    Što se tiče tehničke i profesionalne sposobnosti, u skladu sa člankom 48. i 50. Zakona, ponuditelj treba ispuniti sljedeće minimalne uvjete: 

a) Ponuditelj (odvjetnik/odvjetnička tvrtka) posjeduje uspješno iskustvo u pružanju usluga pravnog zastupanja pravnih osoba, koje usluge su iste ili slične kao predmetne, a koji su realizirani u posljednje 3 (tri) godine računajući do dana roka za dostavu ponuda, ili od datuma registracije, odnosno početka poslovanja, ako je ponuditelj registriran, odnosno počeo da radi prije manje od tri godine. Minimalan zahtjev Ugovornog tijela po ovom kriteriju je uspješno iskustvo u realizaciji najmanje 3 (tri) ugovora o pružanju usluga pravnog zastupanja, koji su realizirani u posljednje 3 (tri) godine računajući do dana roka za dostavu ponuda. 

Pod sličnim uslugama, Ugovorno tijelo podrazumijeva usluge pravnog zastupanja pravnih osoba iz BiH pred nadležnim sudovima ili drugim državnim organima radi naplate potraživanja  pravne osobe u jednoj godini za većeg broja dužnika  pravne osobe  kao i  pravne usluge za pravne osobe iz kojih je vidljivo da je odvjetnik/odvjetničko društvo pružalo pravne usluge zastupanja u upravnim postupcima, upravnim sporovima, parničnim postupcima  pred upravnim i sudskim tijelima. 

3.1.1 Ocjena tehničke i profesionalne sposobnosti ponuditelja će se izvršiti temeljem slijedećih dokumenata koje dostave dobavljači:

a) Popis uredno realiziranih ugovora o pružanju usluga pravnog zastupanja pravnih osoba iz BiH, koji su realizirani u posljednje 3 (tri) godine računajući do dana roka za dostavu ponuda, ili od datuma registracije, odnosno početka poslovanja, ako je ponuditelj registriran, odnosno počeo da radi prije manje od tri godine, od kojih se  barem dva ugovora odnose na zastupanje  pravne osobe a od toga se jedan ugovor odnosi na naplatu potraživanja od barem 50 (slovima: pedeset dužnika, fizičkih ili pravnih osoba).  Barem dva ugovora moraju imati vrijednost istu ili veću od 10.000,00 KM.  

Ugovorno tijelo zadržava pravo da se izravno obrati bilo kojoj pravnoj osobi sa popisa koji je priložen, sa zahtjevom za potvrdu istinitosti navedenih činjenica. Popis treba biti potpisan i ovjeren od strane ponuditelja.
b)  Uz popis uredno realiziranih ugovora ponuditelj je dužan priložiti potvrde za najmanje 3 (tri) realizirana ugovora, izdane od strane pravnih osoba iz BiH koje je ponuditelj (odvjetnik/odvjetnička tvrtka) zastupao u pravnim sporovima pred nadležnim sudovima ili drugim državnim organima, a koje obvezno sadrže: naziv i sjedište ugovornih strana ili privrednih subjekata, predmet ugovora, vrijednost ugovora, vrijeme i mjesto izvršenja ugovora i navode o uredno izvršenom ugovoru. Povjerenstvo će cijeniti samo potvrde iz kojih proizlazi da su navedene usluge izvršene na zadovoljavajući način, u skladu s pravilima struke i propisno okončani. Iz potvrde mora biti razvidno da se radi o uslugama čiji su karakter i kompleksnost slični onima koji se odnose na predloženi ugovor. Potvrde moraju biti dostavljene na memorandumu primatelja usluga. 
c)   Ponuditelj je dužan dostaviti akt iz upravnog postupka i sudskog postupka iz kojeg proizlazi da je odvjetnik/odvjetničko društvo uspješno zastupalo u postupcima promijene posjedovnog i vlasničkog stanja nad nekretninama, kao i akt o uspješno provedenoj pretvorbi prava vlasništva nad nekretninom, a koji akti su doneseni na temelju  važećeg Zakona o stvarnim pravima ( Sl. novine FBiH br. 66/13 ) u posljednje tri godine.

4. Sadržaj ponude

Ponuditelji su obvezni dostaviti slijedeću dokumentaciju:

a) Rješenje od nadležne odvjetničke komore iz koje je vidljivo da je ponuditelj registriran za obavljanje djelatnosti koja je predmet ove nabave;

b) Lista izvršenih ugovora o uslugama pravnog zastupanja pravnih osoba, koje su iste ili slične predmetnim uslugama a koje su izvršene u posljednje 3 (tri) godine, uz obvezno prilaganje potvrda izdanih od strane zastupanih pravnih osoba;

c) Upravni akt o promjeni posjedovnog stanja, sudsku odluku o utvrđivanju prava vlasništva, kao i akt o pretvorbi prava vlasništva u predmetima koje je zastupao ponuditelj
d) Popunjen Obrazac za dostavu ponude -Obrazac 1;

e) Ponudu sačinjenu na Obrascu za cijenu ponude koju je ponuditelj dužan popuniti, potpisati i ovjeriti sa cijenama bez uračunatog PDV-om i ukupnom cijenom sa uračunatim PDV-om izraženo u KM kako je dano u Obrazac 2;

f) Potpisanu i ovjerenu Izjavu iz članka 45. Zakona o javnim nabavama- Obrazac 3;

g) Potpisanu i ovjerenu od strane ponuditelja Izjavu iz članka 52. Zakona o javnim nabavkama-Obrazac 5.

5. Kriterij za dodjelu ugovora: 
Najniža cijena tehnički zadovoljavajuće ponude.
6. Pozivi po pitanju jezika

Ponuda, svi dokumenti i prepiska u vezi sa ponudom između ponuditelja i ugovornog tijela moraju biti napisani na jednom od službenih jezika u BiH.

Prateća dokumentacija i tiskana literatura koju dostavi ponuditelj mogu biti napisani na drugom jeziku pod uvjetom da se uz njih dostavi službeni prijevod relevantnih dijelova na jeziku na kojem je ponuda napisana.

7. Priprema i dostavljanje ponuda

Dobavljač snosi sve troškove u svezi sa pripremom i dostavom ponude.

Ponuda se izrađuje na način da čini cjelinu i mora biti napisana neizbrisivom tintom. Ispravke moraju biti izrađene na način da su vidljive i potvrđene potpisom ponuditelja uz navođenje datuma ispravke. Svi listovi ponude moraju biti čvrsto uvezani na način de se onemogući naknadno vađenje ili umetanje listova. Sve ponude moraju biti numerirane na način da je vidljiv redni broj stranice. Ako ponuda sadrži tiskanu literaturu, brošure, kataloge ili sl. koji imaju izvorno numerirane brojeve, onda se ti dijelovi ponude ne numeriraju dodatno.
Ponuda se dostavlja samo u originalu, u jednoj neprovidnoj koverti.

Kuverta sa ponudom se dostavlja na adresu ugovornog organa.
Na kuverti ponude mora biti naznačeno:

- Naziv i adresa ugovornog organa

- Naziv i adresa ponuditelja 
- Evidencijski broj nabave

- Naziv predmeta nabave

- Naznaka „ne otvaraj“

Alternativna ponuda nije dozvoljena. Blagovremenom se smatraju ponude koje su do isteka roka za podnošenje ponude prispjele u ugovorno tijelo bez obzira na način i vrijeme slanja. Neblagovremene ponude neće biti razmatrane već će neotvorene biti vraćene ponuditelju.

U roku za podnošenje ponuda, ponuditelj može izmijeniti, dopuniti ili povući svoju ponudu. Ponuditelj podnosi izmjenu, dopunu ili povlačenje ponude na način koji je određen za podnošenje ponuda na adresu ugovornog tijela sa naznakom: “izmjena/dopuna/povlačenje ponude za nabavu odvjetničkih usluga, broj: 05-1-16-7-32-52/3-19.            
Ugovorno tijelo cijeni da u predmetnom postupku nema potrebe pregovaranja.

8. Grupa ponuditelja

U slučaju da ponudu dostavlja grupa ponuditelja, Ugovorno tijelo će ispunjavanje kvalifikacijskih uvjeta grupe ponuditelja izvršiti na sljedeći način:

Uvjete koji su navedeni pod točkom 3.  mora ispunjavati svaki član grupe ponuditelja pojedinačno, te svaki od članova grupe ponuditelja mora dostaviti dokumentaciju kojom dokazuje ispunjavanje postavljenih uvjeta. U suprotnom ponuda grupe ponuditelja će biti odbačena zbog neispunjavanja uvjeta za kvalifikaciju.

  
Grupa ponuditelja kojoj je dodjeljen ugovor u ovom  postupku javne nabave dužna je dostaviti orginal ili ovjerenu presliku pravnog akta o udruživanju u grupu ponuditelja, u roku od pet (5) dana od dana prijema Odluke o izboru najpovoljnije ponude. Navedeni pravni akt mora sadržavati: podatke o svakom članu zajednice ponuditelja (naziv i sjedište ponuditelja, adresa, ID ili nacionalni identifikacijski broj prema zemlji sjedišta gospodarskog subjekta, broj računa, navod o tome je li ponuditelj u sustavu PDV-a, adresa za dostavu pošte, adresa e-pošte, kontakt osoba ponuditelja, broj telefona i broj telefaksa), uz obveznu naznaku člana grupe ponuditelja (nositelja grupe) koji je ovlašten za komunikaciju s Ugovornim tijelom i ovlaštenje za potpisivanje ugovora u ime grupe ponuditelja kao i utvrđenu solidarnu odgovornost između članova grupe ponuditelja za obveze koje preuzima grupa ponuditelja. Ponuditelj je dužan dostaviti račun nositelja grupe ponuditelja na koji će Ugovorno tijelo vršiti uplate po sklopljenom ugovoru.


Grupa ponuditelja može i uz svoju ponudu dostaviti akt o udruživanju.
9. Rok za dostavljanje ponuda
Krajnji rok za dostavu ponuda je 11.06.2019 godine do16:00 sati.
Ugovorno tijelo će nakon isteka roka za prijem ponuda izvršiti otvaranje i analizu istih i obavijestiti će ponuditelja o rezultatu postupka nabave, a Odluku objaviti na svojoj web stranici.

